ऑस्ट्रेलिया में विपक्ष के नेता बोले- हमारे लीडर उनकी तरह लोग इकट्ठा नहीं कर सकते
Australian leader of Opposition praises PM Narendra Modi; ऑस्ट्रेलिया के विपक्ष के नेता पीटर डटन ने कहा है कि ऑस्ट्रेलिया के नेता प्रधानमंत्री मोदी से जलते हैं। इसकी वजह यह है कि वे मोदी की तरह लोगों को इकट्ठा नहीं कर सकते।
ऑस्ट्रेलिया के विपक्ष के नेता पीटर डटन ने कहा है कि ऑस्ट्रेलिया के नेता प्रधानमंत्री मोदी से जलते हैं। इसकी वजह यह है कि वे मोदी की तरह लोगों को इकट्ठा नहीं कर सकते और उनसे अपना नाम नहीं बुलवा सकते। पीटर ने यह बात गुरुवार को ऑस्ट्रेलिया की संसद में कही।
दरअसल, प्रधानमंत्री मोदी ने 23 मई को सिडनी के कुडोस बैंक एरिना में भारतीय मूल के 20 हजार से ज्यादा लोगों को संबोधित किया। इस दौरान लोग मोदी-मोदी चिल्लाते दिखे। पीटर इसी बारे में बात कर रहे थे।
PM मोदी और उनके डेलिगेशन को धन्यवाद दिया
पीटर ने कहा कि सिडनी का इवेंट बेहद शानदार था। मैं PM मोदी की मेजबानी करने के लिए भारतीय समुदाय की तारीफ करता हूं। उन्होंने कहा कि मैंने ऑस्ट्रेलिया के PM के साथ मिलकर PM मोदी और उनके डेलिगेशन को दोनों देशों के रिश्तों को सम्मान देने के लिए धन्यवाद दिया। मेरी PM मोदी से अच्छी चर्चा हुई। हमने व्यापक मुद्दों पर चर्चा की।
बेंगलुरु में एक कॉन्सुलेट खोलेगा ऑस्ट्रेलिया
PM अल्बनीज ने कहा कि ऑस्ट्रेलिया बेंगलुरु में एक कॉन्सुलेट खोलेगा, जिससे दोनों देशों को बिजनेस और टेक्नोलॉजी साझा करने के मामले में मदद मिले। द्विपक्षीय बैठक में G20, ट्रेड और डिफेंस सेक्टर के साथ मिलिट्री को-ऑपरेशन बढ़ाने पर बात हुई। बैठक में भारत के विदेश मंत्री एस जयशंकर भी मौजूद थे। दोनों देशों के बीच MoUs भी साइन किए गए।
प्रधानमंत्री नरेंद्र मोदी के ऑस्ट्रेलिया दौरे से जुड़ी ये खबरें भी पढ़ें...
मोदी बोले- ऑस्ट्रेलिया के पक्ष-विपक्ष दोनों ने सम्मान दिया
प्रधानमंत्री नरेंद्र मोदी तीन देशों की यात्रा के बाद 25 मई की सुबह दिल्ली लौटे थे। पालम एयरपोर्ट पर उन्होंने कहा कि लोकतंत्र की आत्मा क्या होती है, लोकतंत्र का सामर्थ्य क्या है, यह ऑस्ट्रेलिया में हुए भारतीय इवेंट को देखकर समझा जा सकता है। ऑस्ट्रेलिया में भारतीय समुदाय के बीच जो समारोह हुआ, उसमें वहां के PM, पूर्व PM, सत्ता पक्ष के सांसद और पूरा विपक्ष शामिल हुआ था। ये वहां का लोकतंत्र है। इस इवेंट में सत्ता और विपक्ष दोनों ने भारत के प्रतिनिधि को सम्मान दिया। पूरी खबर पढ़ें...
24 मई को ऑस्ट्रेलियाई PM के साथ प्रेस कॉन्फ्रेंस की
प्रधानमंत्री मोदी ने दौरे के आखिरी दिन 24 मई को ऑस्ट्रेलियाई PM एंथनी अल्बनीज के साथ प्रेस कॉन्फ्रेंस की। इस दौरान PM मोदी ने कहा- ये मेरी अल्बनीज से एक साल में छठवीं मुलाकात है। इससे साबित होता है कि भारत-ऑस्ट्रेलिया के संबंध कितने गहरे हैं। क्रिकेट की भाषा में कहें तो दोनों देशों के रिश्ते T-20 मोड में आ गए हैं।
मोदी ने अल्बनीज को इस साल भारत में होने वाले वनडे वर्ल्ड कप के लिए न्योता भी दिया। एंथनी अल्बनीज ने कहा- सितंबर में जी-20 समिट भारत में होने वाला है। इस मौके पर मुझे प्रधानमंत्री मोदी से फिर मिलने का अवसर मिलेगा। मैं चाहता हूं कि दोनों देश उन सेक्टर में भी आगे बढ़ें, जिन पर अब तक ज्यादा काम नहीं हुआ है। पूरी खबर पढ़ें...
सिडनी में मोदी को ऑस्ट्रेलियाई PM ने कहा बॉस: मोदी बोले- भारत मदर ऑफ डेमोक्रेसी
प्रधानमंत्री नरेंद्र मोदी ने मंगलवार को सिडनी के कुडोस बैंक एरिना में भारतीय मूल के 20 हजार से ज्यादा लोगों को संबोधित किया। इस दौरान PM मोदी ने कहा- भारत मदर ऑफ डेमोक्रेसी है। हमारे लिए पूरी दुनिया एक परिवार है। भारत-ऑस्ट्रेलिया का रिश्ता भरोसे और सम्मान पर टिका है। पूरी खबर पढ़ें...